आरोपी गिरफ्तार; दोनों दोस्त थे लेकिन नंबर ब्लॉक होने पर जान लेने की कोशिश की
पुणे के सदाशिव पेठ परिसर में मंगलवार सुबह युवक ने एक लड़की पर चाकू से हमला कर दिया। आरोपी का नाम शांतनु जाधव है। पुलिस के मुताबिक युवती अपने दोस्त के साथ जा रही थी, तभी शांतनु ने बाइक रोककर पहले युवक पर हमला किया।Sadashivpet News | Accused tried to kill his friend
पुणे के सदाशिव पेठ परिसर में मंगलवार सुबह युवक ने एक लड़की पर चाकू से हमला कर दिया। आरोपी का नाम शांतनु जाधव है। पुलिस के मुताबिक युवती अपने दोस्त के साथ जा रही थी, तभी शांतनु ने बाइक रोककर पहले युवक पर हमला किया। इसके बाद वह चाकू लेकर लड़की के पीछे भागा और हमला कर दिया।
वहां मौजूद लोगों ने लड़की को चिल्लाते देखा और उनकी मदद से आरोपी शांतनु जाधव को पकड़कर पुलिस के हवाले कर दिया गया। विश्रामबाग पुलिस ठाणे में शिकायत दर्ज की गई है।
पढ़िए शांतनु ने लड़की पर हमला क्यों किया
लड़की और आरोपी शांतनु पहले दोस्त थे। सुबह करीब 10 बजे लड़की स्कूटी से कॉलेज जा रही थी। उसी समय शांतनु उससे बात करने के इरादे से पास आया। उनमें बहस हो गई और तभी शांतनु ने चाकू निकालकर उस पर वार कर दिया। लड़की के हाथ और सिर पर गंभीर चोट आई हैं।
वहीं, पीड़ित लड़की के मुताबिक उसने शांतनु के प्रपोजल को मना कर दिया था। उसने कहा है कि वह मुझे कॉल करता था और उसका पीछा करता था। पीड़ित ने इसकी शिकायत उसके परिवार से की। उसने पुलिस में भी शांतनु की रिपोर्ट करने की चेतावनी दी। इसके बाद भी शांतनु नहीं माना।
लड़की ने अपने परिवार से उसकी हरकतों के बारे में बता दिया। जिससे गुस्साएं शांतनु ने लड़की पर हमला कर दिया। लड़की को बांह, पीठ और सिर पर चाकू लगा है।
कुछ दिन पहले ही हुई थी दर्शना पवार की हत्या
12 जून को स्टेट फॉरेस्ट एग्जाम की टॉपर (थर्ड पोजिशन) रहीं दर्शना पवार की उसके दोस्त राहुल हंडोरे ने राजगढ़ किले में हत्या करके लाश पहाड़ी से नीचे फेंक दी थी। राहुल ने बताया कि दर्शना के परिवार वालों ने उसकी शादी कहीं और तय कर दी थी। शादी की तैयारियां भी शुरू हो गई थीं, जबकि वह खुद उससे शादी करना चाहता था।
राहुल हंडोरे नासिक जिले के सिन्नर लाटुक्या के शाह गांव का मूल निवासी है। उसने B.Sc. तक पढ़ाई की। उसकी दर्शना से मुलाकात पुणे के कोचिंग सेंटर में ही हुई थी। राहुल भी दर्शना के साथ प्रतियोगी परीक्षा की तैयारी कर रहा था और दर्शना का दूर का रिश्तेदार भी था। दोनों ने साथ ही एग्जाम दिया था, लेकिन वह अटेम्प्ट में असफल रहा। जबकि दर्शना ने टॉपर की लिस्ट में जगह बनाई थी। पढ़ें पूरी खबर... 